Liidia Golovataja

Liidia Golovataja (sündinud 13. märtsil 1944 Kozarovõtši külas Kiievi oblastis) on Eesti näitleja.

Ta on lõpetanud 1966. aastal Kiievi Karpenko-Karõi-nimelise Riikliku Teatriinstituudi.

Ta on töötanud aastatel 1966–1968 Odessa noorsooteatris ja aastast 1968 Tallinna Vene Teatris. 

31. märtsil 2018 toimus Vene Teatris tema loominguline õhtu.31. märtsil toimub Vene Teatris Liidia Golovataja loominguline õhtu. Uudis veebilehel teater.ee.

2018. aastal mängis ta lavastustes "Poiss, kes ei kartnud midagi", "Häda mõistuse pärast", "Florence", "Richard III" ja "Üks täiesti õnnelik küla". Veidi varem oli ta teinud meeldejäävad rollid lavastustes "Kroonimine", "Mets" ja "Onukese unenägu". 

2019. aastal näitles ta Anton Tšehhovi “Kolme õe“ ainetel tehtud lavastuses "Prozorovite maja. 40 aastat hiljem".

2020. aastal mängis ta R. Thomase "Kaheksas armastavas naises".Liidia Golovataja rollid Vene Teatris. Vene Teatri veebisait.

Ta on mänginud filmides "Mina olin siin", 2008, Amrion, Helsinki-filmi), "Punane elavhõbe", 2010, Taska Film, Arnold & Gregor Productions). Samuti on ta Koostanud ja esitanud koos Jevgeni Gaitšukiga luulekavu ja teinud kaastööd Eesti Raadio venekeelsetele lastesaadetele.

Tunnustus
 1988 Eesti NSV teeneline kunstnik
 2016 Valgetähe IV klassi teenetemärk
 Eesti Näitlejate Liidu auliige 
 2021 Tallinna teeneka kultuuritegelase preemia

 Isiklikku 
Tema abikaasa on Jevgeni Gaitšuk.

Viited

Välislingid
 Rahvusarhiivi fotode andmebaas. V. Panso nimelisel sõnakunsti konkursil esineb Eesti NSV Riikliku Vene Draamateatri näitleja L. Golovataja (1980)

Kategooria:Eesti näitlejad
Kategooria:Südalinna Teatri näitlejad
Kategooria:Eesti NSV teenelised kunstnikud
Kategooria:Valgetähe IV klassi teenetemärgi kavalerid
Kategooria:Sündinud 1944